26/01/2017 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Edicto de aprobación definitiva da modificación da Ordenanza municipal de conservación e rehabilitación de inmobles

O Excmo. Concello Pleno, en sesión celebrada en data 2 de novembro de 2016, aprobou inicialmente a modificación da Ordenanza Municipal de Conservación e Rehabilitación de Inmobles do Excmo. Concello da Coruña. En cumprimento do establecido no artigo 49 da Lei 7/1985, de 2 de abril, reguladora de bases do réxime local, na súa redación dada pola Lei 57/2003, de 16 de decembro, de medidas para a modernización do goberno local, o acordo inicial someteuse ao trámite de información pública durante trinta días hábiles, mediante a súa publicación no Boletín Oficial da Provincia núm.223 de data 24 de novembro de 2016. Durante o citado prazo, non se presentaron reclamacións contra o acordo, segundo resulta da certificación expedida polo Oficial Maior do Excmo. Concello da Coruña, polo que, de conformidade co disposto no artigo 49 da citada Lei 7/1985, e mediante resolución de data 19 de xaneiro de 2017 adoptada polo Tenente de alcalde responsable da área de rexeneración urbana e dereito á vivienda, por delegación da Xunta de Goberno Local, considerouse definitivamente adoptado o acordo de aprobación inicial da modificación, sen necesidade de novo acordo plenario, e dispúxose a publicación do texto íntegro da mesma no Boletín Oficial da Provincia, para a súa entrada en vigor ao día seguinte. En consecuencia, faise pública a aprobación definitiva e publícase o texto modificado da citada ordenanza: … 2. Tamén serán susceptibles da obtención destas axudas aquelas obras que se realicen en edificios ou vivendas, incluidas as vivendas unifamiliares, que, non cumprindo os requisitos sinalados nos parágrafos anteriores, teñan a obrigación de executar obras de rehabilitación como consecuencia da Inspección Técnica de Edificios, ou cando estas teñan por finalidade o soterramento de cableado exterior do inmoble ou a supresión de barreiras arquitectónicas ou a adaptación do edificio ou a vivenda, en especial a instalación ou adaptación de ascensores á normativa vixente, ou de mellora de eficiencia enerxética do inmoble.1. O Concello da Coruña subvencionará as obras de rehabilitación dos edificios e vivendas anteriormente descritas nas seguintes contías: 1) Nas obras necesarias para a conservación dos elementos comúns dos edificios que se sinalan no artigo 88 da presente ordenanza: a) Nos inmobles con catalogación monumental, integral ou estrutural, o 50% do orzamento protexido, cun límite máximo de 5.000 € por vivenda b) Nas obras necesarias para o soterramento do cableado exterior do inmoble, o 50% do orzamento cun límite máximo de 1.500 € por vivenda c) Nas obras de instalación ou adaptación de ascensores á normativa vixente: -Cando no inmoble resida de xeito habitual algunha persoa que acredite unha minusvalía física que implique problemas graves de mobilidade, o 50% do orzamento protexido cun límite máximo de 5.000 € por vivenda -Cando non se dea dita circunstancia, o 30% do orzamento protexido cun límite máximo de 3.000 € por vivenda d) Nas obras de mellora de eficiencia enerxética dos inmobles, o 30% do orzamento protexido cun límite máximo de 3.000 € por vivenda e) No resto dos inmobles o 10% do orzamento protexido, cun límite máximo de 1.500 € por vivenda. Os solicitantes cuxos ingresos familiares anuais atópense entre os límites establecidos no artigo 91. b), incrementarán esta porcentaxe cun 20% máis, cun límite máximo de 2.000 € por vivenda. No caso das vivendas unifamiliares, aplicarán o 30% do presuposto protexido cun límite máximo de 3.000 €, sin que poidan incrementar esta porcentaxe por razón de ingresos familiares anuais. O que se publica para xeral coñecemento. RECURSOS.- De conformidade co artigo 112.3 da Lei 39/2015, do 1 de outubro, de procedemento administrativo común das administración públicas, contra este acordo non cabe a interposición de recurso en vía administrativa. De acordo co disposto no artigo 46.1 da Lei 29/1998, do 13 de xullo, reguladora da xurisdición contenciosa administrativa, contra o texto modificado desta ordenanza poderá interpoñerse RECURSO CONTENCIOSO ADMINISTRATIVO ante a sala do contencioso administrativo do Tribunal Superior de Xustiza de Galicia, no prazo de dous meses contados desde o día seguinte ao da súa publicación no Boletín Oficial da Provincia. Poderá interponerse calquera outro recurso que se estime procedente. A Coruña, 20 de xaneiro do 2017 O Tenente de alcalde responsable da área de Rexeneración urbana e dereito á vivenda Malgorzata Orosco Gulzar